દેશની સૌથી મોટી તપાસ એજન્સી CBIના ઉચ્ચ અધિકારીઓ વચ્ચેના સંઘર્ષમાં હવે સરકાર પણ સક્રિય નજર આવી રહી છે. લાંચ મામલે ચાલી રહેલી કવાયતો વચ્ચે CBIની કમાન સંભાળવા માટે નાગેશ્વર રાવની વરણી કરવામાં આવી હતી, જેમણે કાર્યભાળ સંભાળતાની સાથે જ આ મામલે સક્રિયતા દાખવી હતી. CBIએ આ મામલે કાર્યવાહી કરતા તેના 13 અધિકારીઓની તાત્કાલિક ધોરણે બદલી કરી નાખી છે, જેમાં એ અધિકારીઓનો પણ સમાવેશ થાય છે જે CBIના સ્પેશિયલ ડાયરેક્ટર રાકેશ અસ્થાના પર લાગેલા આક્ષેપોની તપાસ કરી રહ્યા હતા.